กฎกระทรวงกำหนดคุณสมบัติ หลักเกณฑ์ และวิธีการได้มาซึ่งผู้ดำรงตำแหน่งในสภาสถาบันการอาชีวศึกษา พ.ศ. 2555กฎกระทรวง กำหนดคุณสมบัติ หลักเกณฑ์ และวิธีการได้มาซึ่งผู้ดำรงตำแหน่ง ในสภาสถาบันการอาชีวศึกษา พ.ศ. ๒๕๕๕อาศัยอำนาจตามความในมาตรา ๕ วรรคหนึ่ง และมาตรา ๒๓ วรรคสอง แห่งพระราชบัญญัติการอาชีวศึกษา พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้มาตรา 1 ข้อ ๑ นายกสภาสถาบันต้องมีคุณสมบัติ ดังต่อไปนี้ (๑) มีสัญชาติไทย (๒) มีอายุไม่ต่ำกว่าสี่สิบห้าปีบริบูรณ์ (๓) สำเร็จการศึกษาระดับปริญญาตรีหรือเทียบเท่า (๔) มีความรู้ ความสามารถ ความเชี่ยวชาญ หรือประสบการณ์สูงด้านการบริหารจากภาครัฐหรือภาคเอกชนไม่น้อยกว่าห้าปี โดยมีผลงานเป็นที่ประจักษ์ (๕)มาตรา 1 ไม่เป็นบุคคลล้มละลาย (๖) ไม่เป็นคนไร้ความสามารถหรือคนเสมือนไร้ความสามารถ (๗) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ (๘) ไม่เป็นคู่สัญญากับสถาบัน หรือสถานศึกษาที่อยู่ในสังกัดสถาบันนั้น (๙) ไม่เป็นข้าราชการครู คณาจารย์ประจำมาตรา 1 เจ้าหน้าที่ พนักงานราชการ หรือลูกจ้างของสถาบัน หรือสถานศึกษาที่อยู่ในสังกัดสถาบันนั้น (๑๐) ไม่มีประวัติเสื่อมเสียทางจริยธรรม จรรยาบรรณ และการประกอบวิชาชีพ (๑๑) ไม่เป็นนายกสภาสถาบันแห่งอื่นในขณะเดียวกันมาตรา 2 ข้อ ๒ กรรมการสภาสถาบันตามมาตรา ๒๓ (๓) ต้องมีคุณสมบัติ ดังต่อไปนี้ (๑) มีสัญชาติไทย (๒) มีอายุไม่ต่ำกว่าสามสิบห้าปีบริบูรณ์ (๓) มีความรู้ ความสามารถ ความเชี่ยวชาญ หรือประสบการณ์ทางด้านการอาชีวศึกษา ด้านอุตสาหกรรม ด้านเกษตรกรรม ด้านธุรกิจและการบริการ ด้านกฎหมาย ด้านเศรษฐศาสตร์ หรือด้านการเงินการคลังมาตรา 2 (๔) ไม่เป็นบุคคลล้มละลาย (๕) ไม่เป็นคนไร้ความสามารถหรือคนเสมือนไร้ความสามารถ (๖) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ (๗) ไม่เป็นคู่สัญญากับสถาบัน หรือสถานศึกษาที่อยู่ในสังกัดสถาบันนั้น (๘)มาตรา 2 ไม่มีประวัติเสื่อมเสียทางจริยธรรม จรรยาบรรณ และการประกอบวิชาชีพ (๙) ไม่เป็นผู้ดำรงตำแหน่งทางการเมือง (๑๐) ไม่เป็นกรรมการสภาสถาบันเกินกว่าสองแห่งในขณะเดียวกันมาตรา 3 ข้อ ๓ การเลือกกรรมการสภาสถาบันตามมาตรา ๒๓ (๓) ให้เลขาธิการคณะกรรมการการอาชีวศึกษาดำเนินการ ดังต่อไปนี้ (๑) แต่งตั้งคณะกรรมการจำนวนไม่เกินห้าคนเพื่อดำเนินการคัดเลือกและเสนอรายชื่อบุคคลซึ่งมีคุณสมบัติตามข้อ ๒ รวมกันไม่น้อยกว่าแปดคน เสนอต่อคณะกรรมการตาม (๒) เพื่อพิจารณา (๒)มาตรา 3 แต่งตั้งคณะกรรมการจำนวนไม่เกินห้าคนเพื่อพิจารณาเลือกบุคคลที่ได้รับการเสนอรายชื่อจากคณะกรรมการตาม (๑) เป็นกรรมการสภาสถาบันจำนวนสี่คนมาตรา 4 ข้อ ๔ การเลือกกรรมการสภาสถาบันตามมาตรา ๒๓ (๔) ให้ดำเนินการ ดังต่อไปนี้ (๑) กรรมการสภาสถาบันซึ่งเลือกจากผู้ดำรงตำแหน่งผู้บริหารสถาบัน ให้สถาบันจัดให้ผู้อำนวยการวิทยาลัย ผู้อำนวยการสำนัก ผู้อำนวยการศูนย์มาตรา 4 หรือผู้อำนวยการหน่วยงานที่เรียกชื่ออย่างอื่นที่มีฐานะเทียบเท่าวิทยาลัยที่อยู่ในสังกัดสถาบันเลือกกันเองให้เหลือจำนวนหนึ่งคน และให้รองผู้อำนวยการวิทยาลัย รองผู้อำนวยการสำนัก รองผู้อำนวยการศูนย์มาตรา 4 หรือรองผู้อำนวยการหน่วยงานที่เรียกชื่ออย่างอื่นที่มีฐานะเทียบเท่าวิทยาลัยที่อยู่ในสังกัดสถาบันเลือกกันเองให้เหลือจำนวนหนึ่งคน (๒) กรรมการสภาสถาบันซึ่งเลือกจากผู้ดำรงตำแหน่งข้าราชการครูหรือคณาจารย์ประจำที่มิได้เป็นผู้บริหารสถาบันมาตรา 4 ให้สถานศึกษาที่อยู่ในสังกัดสถาบันแต่ละแห่งเสนอชื่อผู้แทนข้าราชการครูหรือคณาจารย์ประจำของสถานศึกษานั้นแห่งละสองคน และให้สถาบันจัดให้ข้าราชการครูหรือคณาจารย์ประจำที่ได้รับการเสนอชื่อเลือกกันเองให้เหลือจำนวนสองคนมาตรา 5 ข้อ ๕ กรรมการสภาสถาบันผู้ทรงคุณวุฒิตามมาตรา ๒๓ (๕) ต้องมีคุณสมบัติ ดังต่อไปนี้ (๑) มีสัญชาติไทย (๒) มีอายุไม่ต่ำกว่าสามสิบห้าปีบริบูรณ์ (๓) สำเร็จการศึกษาไม่ต่ำกว่าระดับปริญญาตรีหรือเทียบเท่า (๔) มีความรู้ ความสามารถ ความเชี่ยวชาญมาตรา 5 หรือประสบการณ์ในการทำงานที่เป็นประโยชน์ต่อการดำเนินงานของสภาสถาบันการอาชีวศึกษาไม่น้อยกว่าห้าปี (๕) ไม่เป็นบุคคลล้มละลาย (๖) ไม่เป็นคนไร้ความสามารถหรือคนเสมือนไร้ความสามารถ (๗) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ (๘)มาตรา 5 ไม่เป็นคู่สัญญากับสถาบัน หรือสถานศึกษาที่อยู่ในสังกัดสถาบันนั้น (๙) ไม่มีประวัติเสื่อมเสียทางจริยธรรม จรรยาบรรณ และการประกอบวิชาชีพ (๑๐) ไม่เป็นข้าราชการครู คณาจารย์ประจำ เจ้าหน้าที่ พนักงานราชการ หรือลูกจ้างของสถาบันหรือสถานศึกษาที่อยู่ในสังกัดสถาบันนั้น (๑๑) ไม่เป็นผู้ดำรงตำแหน่งทางการเมืองมาตรา 5 เว้นแต่เป็นผู้แทนซึ่งมาจากองค์กรปกครองส่วนท้องถิ่น (๑๒) ไม่เป็นกรรมการสภาสถาบันเกินกว่าสองแห่งในขณะเดียวกันมาตรา 6 ข้อ ๖ กรรมการสภาสถาบันผู้ทรงคุณวุฒิตามข้อ ๕ ซึ่งมาจากภาคเอกชนต้องเป็นสมาชิก หุ้นส่วน กรรมการ กรรมการบริหาร หรือผู้บริหารองค์กรที่สถาบันหรือสถานศึกษาในสังกัดสถาบันนั้นตั้งอยู่มาตรา 7 ข้อ ๗ กรรมการสภาสถาบันผู้ทรงคุณวุฒิตามข้อ ๕ ซึ่งมาจากองค์กรปกครองส่วนท้องถิ่น ต้องมาจากองค์กรปกครองส่วนท้องถิ่นที่สถาบันหรือสถานศึกษาในสังกัดสถาบันนั้นตั้งอยู่มาตรา 8 ข้อ ๘ การสรรหากรรมการสภาสถาบันผู้ทรงคุณวุฒิตามมาตรา ๒๓ (๕) ให้ดำเนินการ ดังต่อไปนี้ (๑) ให้กรรมการสภาสถาบันตามมาตรา ๒๓ (๓) และ (๔) ดำเนินการสรรหาผู้ทรงคุณวุฒิจากบุคคลที่มีความรู้ ความสามารถ ความเชี่ยวชาญ และประสบการณ์สูงทางด้านการอาชีวศึกษา ด้านอุตสาหกรรม ด้านเกษตรกรรม ด้านธุรกิจและการบริการมาตรา 8 ด้านกฎหมาย ด้านเศรษฐศาสตร์ หรือด้านการเงินการคลัง และผู้ทรงคุณวุฒิจากภาคเอกชนและองค์กรปกครองส่วนท้องถิ่นจำนวนไม่เกินแปดคน ซึ่งในจำนวนนี้จะต้องเป็นผู้ทรงคุณวุฒิจากภาคเอกชนและองค์กรปกครองส่วนท้องถิ่นที่สถาบันหรือสถานศึกษาในสังกัดสถาบันนั้นตั้งอยู่อย่างน้อยประเภทละสองคน (๒)มาตรา 8 ให้เสนอรายชื่อผู้ทรงคุณวุฒิตาม (๑) ต่อรัฐมนตรีเพื่อพิจารณาเลือกให้เหลือจำนวนสี่คนและแต่งตั้งเป็นกรรมการสภาสถาบันผู้ทรงคุณวุฒิ ซึ่งในจำนวนนี้จะต้องเป็นผู้ทรงคุณวุฒิจากภาคเอกชนจำนวนหนึ่งคน และผู้ทรงคุณวุฒิจากองค์กรปกครองส่วนท้องถิ่นจำนวนหนึ่งคนให้ไว้ ณ วันที่ ๑๖ ตุลาคม พ.ศ. ๒๕๕๕ ศาสตราจารย์สุชาติ ธาดาธำรงเวช รัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๓ วรรคสอง แห่งพระราชบัญญัติการอาชีวศึกษา พ.ศ. ๒๕๕๑ บัญญัติให้คุณสมบัติของผู้ดำรงตำแหน่งนายกสภาสถาบัน กรรมการสภาสถาบัน และกรรมการสภาสถาบันผู้ทรงคุณวุฒิ หลักเกณฑ์ และวิธีการเลือกหรือสรรหากรรมการสภาสถาบันและกรรมการสภาสถาบันผู้ทรงคุณวุฒิ เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้